SA se goue-swemduo maak skoonskip | Maroela Media
SA se goue-swemduo maak skoonskip
Suid-Afrika se Olimpiese swemduo, Chad le Clos en Cameron van der Burgh, het die land se naam hoog gehou in die Fina-wêreldbekerreeks in Berlyn Woensdagaand.
Van der Burgh, wat met 'n silwermedalje in die 100 m borsslag in Rio tevrede moes wees, het Woensdagaand goud gewen met 'n tyd van 56,56 sekondes. Dit het die Russe Kirill Prigoda (56,63s) en Vladimir Morozov (57,01s) onderskeidelik tweede en derde gelaat. Van der Burgh het Dinsdag goud gewen in die 50 m borsslag en was derde in die 200 m borsslag.
Dit was Van der Burgh se 50ste Wêreldbekeroorwinning sedert hy in die reeks begin deelneem het in 2008.
Le Clos het die 100 m vlinderslag gewen in 'n tyd van 48,66 sekondes. Brittanje se Adam Barrett was tweede met 'n tyd van 49,60 sekondes. Dit beteken Le Clos benodig nog net drie oorwinnings om sy 100ste Wêreldbekeroorwinning in te palm. Hy het Dinsdag ook goud gewen in onderskeidelik die 200 m en 50 m vlinderslag.
Le Clos het gesê dat hy "baie gelukkig" is. "Ek is baie naby aan die wêreldrekord en ek dink ek kan dit breek in een van die volgende kompetisies. Ek voel goed in die water en verbeter van kompetisie tot kompetisie".
Cameron van der Burgh Chad le Clos
Kwaito-sanger veg om lewe ná diagnose
Hoop nie die minister v sport Fikili hoor van hierdie prestasies nie. Hy sal reken die wittes is oor verteenwoordig. Baie geluk ons is trots op julle!!!!!